|  |
| --- |
| Serena Williams (2013) |
|  |
| Kuld | 2000 | naispaarismäng |
| Kuld | 2008 | naispaarismäng |
| Kuld | 2012 | naispaarismäng |
| Kuld | 2012 | üksikmäng |

Serena Williams aastal 2004.
Serena Williams (2008)
**Serena Jameka Williams** (sündinud 26. septembril 1981) on Ameerika Ühendriikide tennisist, olümpiavõitja. 

8. juulil 2002 tõusis ta WTA edetabeli aasta esinumbriks. Ta on esinumber olnud ka 2009. 2013. 2014. ja 2015. aastal. Teda peetakse üheks ajaloo parimaks naistennisistiks.

Osalemine WTA turniiridel
-------------------------

Williams on karjääri jooksul olnud Women's Tennis Association (WTA) edetabelis esikohal 319 nädalat (läbi aegade 3. tulemus), selle hulgas 186 nädalat järjest (jagab esikohta Steffi Grafiga). Viiel aastal lõpetas ta edetabelis esikohal. Arvestusega 1968. aastast, kui Suure Slämmi turniiridel hakkasid koos mängima amatöörid ja profimängijad, on Williams ainsana võitnud turniiridel 23 üksikmängu tiitlit. Kõigi aegade arvestuses on ta selle tulemusega Margaret Courti (24 turniirivõitu) järel teisel kohal. Lisaks on ta võitnud naispaarismängus 14 ja segapaarismängus 2 Suure slämmi turniiri. Sealjuures on Suure slämmi turniirifinaalide võiduprotsent suur: ta on kaotanud 10 finaali üksikmängus (23 finaalist) ja 2 segapaarismängus (4-st), naispaarismängus kaotusi ei saanud (14-st). Kõik võidud naispaarismängus on saadud oma õe Venus Williamsiga. 

Suure slämmi turniiridel on ta võitnud 367 kohtumisest 311 (võiduprotsent on 84,7). Kõigil WTA turniiridel on Williams osalenud 98 finaalis, millest on võitnud 73. Ta on võitnud 858 mängust 704 (82,8%) ning tulnud 5 korral WTA finaalturniiri võitjaks.

Osalemine olümpiamängudel
-------------------------

2000. aasta suveolümpiamängudel Sydneys loobus ta üksikmängust, kuhu oleks saanud 6. asetuse, ja osales üksnes paarismängus koos oma õega. Nad ei olnud asetatud paar. Avaringis võitsid nad kergelt Kanada paari, teises ringis Venemaa paari Jelena Lihhovtseva – Anastassija Mõskina 4:6, 6:2, 6:3, veerandfinaalis kõrgeima asetusega Prantsusmaa paari Julie Halard-Decugis – Amélie Mauresmo 6:3, 6:2, poolfinaalis 5. asetusega Belgia paari Els Callens – Dominique van Roost 6:4, 6:1 ja finaalis Hollandi paari Kristie Boogert – Miriam Oremans koguni 6:1, 6:1.

2004. aasta suveolümpiamängudel Ateenas ei osalenud ta vigastuse tõttu.

2008. aasta suveolümpiamängudel Pekingis osales ta nii üksik- kui paarismängus. Üksikmängus sai ta 4. asetuse ning alistas algul kergelt Olga Govortsova (Valgevene) 6:3, 6:1 ja Samantha Stosuri (Austraalia) 6:2, 6:0. 15. asetusega Prantsusmaa sportlase Alizé Cornet' alistas ta 3:6, 6:3, 6:3 ja pääses veerandfinaali, kus jäi alla 5. asetusega Venemaa tennisistile Jelena Dementjevale 6:3, 4:6, 3:6. Dementjeva tuli olümpiavõitjaks ja Venemaa sai kolmikvõidu.

Paarismängus asetati õed Williamsid teisena. Nad alistasid algul tšehhid Iveta Benešová ja Nicole Vaidišová 4:6, 7:5, 6:1, siis Jaapani paari Ayumi Morita – Ai Sugiyama 7:5, 6:2, veerandfinaalis 7. asetusega Venemaa paari Jelena Vesnina – Vera Zvonarjova 6:4, 6:0, poolfinaalis 6. asetusega Ukraina paari Aljona ja Katerina Bondarenko 4:6, 6:4, 6:1 ning finaalis 4. asetusega Hispaania paari Anabel Medina Garrigues – Virginia Ruano Pascual 6:2, 6:0.

2012. aasta suveolümpiamängudel Londonis osales ta nii üksik- kui paarismängus. Üksikmängu veerandfinaalis alistas 4. asetusega Serena Williams Caroline Wozniacki (Taani) (8. asetus) 6:0, 6:3, poolfinaalis 1. asetusega Victoria Azarenka (Valgevene) 6:1, 6:2 ning finaalis 3. asetusega Marija Šarapova (Venemaa) 6:0, 6:1 ja tuli olümpiavõitjaks.

Paarismängus võitsid asetuseta õed Williamsid veerandfinaalis 2. asetusega Itaalia paari Sara Errani - Roberta Vinci 6:1, 6:1, seejärel poolfinaalis 3. asetusega paari Maria Kirilenko - Nadija Petrova (Venemaa) 7:5, 6:4 ning finaalis 4. asetusega Tšehhi paari Andrea Hlaváčková - Lucie Hradecká, tulles olümpiavõitjaks.

Isiklikku
---------

Williams kasvas üles California osariigis Comptonis. Perre kuulusid tema vanemad – Oracene Price ja Richard Williams, tema vanem õde Venus Williams ning kolm emapoolset poolõde. Price'il oli eelmisest abielust kolm tütart. Kuigi mõlemad vanemad innustasid Serenat ja Venust tennist mängima, õpetas neile seda mängu põhiliselt isa Richard Williams, kes viis tüdrukud piirkonna avalikele väljakutele harjutama. Ta oli tuntud range treenerina ja õed veetsid pikki päevi tenniseväljakuil. 1991. aastal kolis perekond Florida osariiki West Palm Beachi, et Serena ja Venus Williams saaksid treenida tenniseakadeemias. Serena Williams sai elukutseliseks tennisistiks 1995. aastal.

Williams kihlus 2016. aasta detsembris veebisaidi Reddit kaasasutaja Alexis Ohanianiga. 2017. aasta aprillis teatas Williams, et on rase ja jätab ülejäänud 2017. aasta hooaja vahele. 2017. aasta septembris sündis tütar Alexis Olympia Ohanian Jr. ja 16. novembril 2017 abiellus Serena Williams Ohanianiga. 2023. aasta 1. mail teatas Williams, et on rase.

Suure slämmi turniirid üksikmängus
----------------------------------

| Aasta | Austraalia | Prantsusmaa | Wimbledon | USA |
| --- | --- | --- | --- | --- |
| 1998 | 2. ring | 4. ring | 3. ring | 3. ring |
| 1999 | 3. ring | 3. ring | – | Võitja |
| 2000 | 4. ring | – | Poolfinaal | Veerandfinaal |
| 2001 | Veerandfinaal | Veerandfinaal | Veerandfinaal | Finaal |
| 2002 | – | Võitja | Võitja | Võitja |
| 2003 | Võitja | Poolfinaal | Võitja | – |
| 2004 | – | Veerandfinaal | Finaal | Veerandfinaal |
| 2005 | Võitja | – | 3. ring | 4. ring |
| 2006 | 3. ring | – | – | 4. ring |
| 2007 | Võitja | Veerandfinaal | Veerandfinaal | Veerandfinaal |
| 2008 | Veerandfinaal | 3. ring | Finaal | Võitja |
| 2009 | Võitja | Veerandfinaal | Võitja | Poolfinaal |
| 2010 | Võitja | Veerandfinaal | Võitja | – |
| 2011 | – | – | 4. ring | Finaal |
| 2012 | 4. ring | 1. ring | Võitja | Võitja |
| 2013 | Veerandfinaal | Võitja | 4. ring | Võitja |
| 2014 | 4. ring | 2. ring | 3. ring | Võitja |
| 2015 | Võitja | Võitja | Võitja | Poolfinaal |
| 2016 | Finaal | Finaal | Võitja | Poolfinaal |
| 2017 | Võitja | - | - | - |
| 2018 | - | 4. ring | Finaal | Finaal |
| 2019 | Veerandfinaal | 3. ring | Finaal | Finaal |
| 2020 | 3. ring | 2. ring | - | Poolfinaal |
| 2021 | Poolfinaal | 4. ring | 1. ring | - |  |

Vaata ka
--------

* Tennis 2000. aasta suveolümpiamängudel
* Tennis 2008. aasta suveolümpiamängudel
* Tennis 2012. aasta suveolümpiamängudel

Viited
------

1. 1 2  Serena Williams. Biography.
2. ↑  Vatter, Rasmus (1. mai 2023). "41-aastane Serena Williams ootab teist last". *Delfi Sport*. Originaali arhiivikoopia seisuga 2. mai 2023. Vaadatud 2. mail 2023.
3. ↑  Williams, Serena (1. mai 2023). "Serena Williams on Instagram: "Was so excited when Anna Wintour invited the 3 of us to the Met Gala". *Instagram* (inglise). Vaadatud 2. mail 2023.

|  |  |
| --- | --- |
|  | Pildid, videod ja helifailid Commonsis: **Serena Williams** |

Välislingid
-----------

* Serena Williamsi koduleht
* Serena Williams IMDb.
* Kontaveit mängust Williamsiga... err.ee, 30. august 2022
* Serena Williams tunnustas Kontaveiti. Postimees, 1. september 2022

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |